Author: Pauer Eszter
Company: Cuncimókus Inc.

Szociális elnökhelyettes beszámolója
2009. szeptember 26. – 2009. november 8.

Beszámolómat időrendi bontásban olvashatjátok:

Szeptember 28: KÖB ülést tartottunk, ahol elbíráltuk a rendszeres közéleti pályázatokat és az egyszeri pályázatokra.
Október 2-án szintén KÖB ülést tartottam, melyen megállapítottuk a rendszeres szociális támogatás ponthatárát. ezután elkészítettem az A,B kategóriások listáját, melyet 9:00-ra sikerült is elküldenem Truka Vajk volt EHÖK szociális alelnöknek.
Október 5-én újabb KÖB ülés volt, ahol minden rendszeres pályázatnál eldöntöttük, hogy mely pontok mennyi forintot érnek. A több lépcsős szoctám rendszer miatt volt szükség ilyen sok ülésre.
Október 8-án részt vettem egy EHSZÖB ülésen, ahol az aktuális dolgokról volt szó. Ez volt a határideje az OKM statisztika elkészítésének is, melyet szintén sikerült teljesíteni.
Eközben zajlott a rendszeres pályázatok pontszámítási hibáinak javítása, illetve a fellebbezési időszak.
Összesen 7 fellebbezés érkezett be a rektori hivatalba, melyből eddig 3-at tárgyalt a HJB, és mind a három döntésünket helybenhagyták.
Október 23-a volt a szakmai gyakorlati ösztöndíj és az MA/MSc ösztöndíj leadási határideje, melyeket a szünet folyamán elbíráltam.
November 2-án tartottuk a ponthatár húzó KÖB ülést, ahol eldöntöttük az összegeket. Szakmai gyakorlat 1000 Ft/nap támogatást kapott. MA/MSc ösztöndíj: 194 db pályázatból 39 et utasítottunk el, a pályázatok pedig 40-85 ezer forint támogatásban részesülnek.
Ugyanezen a napon délután EHSZÖB ülést tartott Szikszai Gergely, ahol alapszabályról döntöttünk, és beszéltünk a kari ügyekről.

Elnézést a késői beszámolásért, de hétvégén nem voltam internet közelben.
Köszönöm, hogy elolvastad a beszámolómat, és kérlek amennyiben bármi kérdésed, kételyed lenne munkámmal kapcsolatban, kérdezd meg.

Budapest, 2009. november 8.	Pauer Eszter
	Szociális elnökhelyettes